રિયોઃ બ્રાઝિલમાં આગામી પાંચમી ઓગસ્ટે શરૂ થઈ રહેલા ઓલિમ્પિક રમતોત્સવ પર આતંકનું જોખમ મંડરાઈ રહ્યું છે. એક તરફ જ્યાં દુનિયાના સૌથી ખૂંખાર આતંકવાદી સંગઠન આઇએસનું જોખમ છે ત્યારે એવી આશંકા પણ છે કે પાકિસ્તાની મૂળના નાગરિકો આતંકી હુમલાને અંજામ આપી શકે છે. અસલમાં બ્રાઝિલના કાઉન્ટર ટેરરિઝમ ડિરેક્ટર લૂઇસ આલ્બર્ટોએ ગઈ કાલે એ વાતનો ખુલાસો કર્યો કે ઓલિમ્પિક રમતોત્સવ પર આઇએસના હુમલાની વાત સાચી છે.